Samarqandda giyohvandlik moddasini sotmoqchi bo‘lgan Tojikiston fuqarosi qo‘lga tushdi

2019 yil 4 aprel kuni Samarqand viloyatining Tayloq tumanida ichki ishlar organlari xodimlari tomonidan tezkor tadbir o‘tkazilgan.
O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, uning davomida Tojikiston Respublikasi fuqarosi, Panjikent tumani Sarazm jamoa xo‘jaligida yashovchi U.Yu. Tayloq tumani, Elipok mahallasi hududida 74,09 gr. “opiy” giyohvandlik moddasini 600 AQSh dollari evaziga sotayotgan vaqtida qo‘lga olingan.
Holat yuzasidan jinoyat ishi qo‘zg‘atilib, tergov harakatlari olib borilmoqda.